અમદાવાદ: સૌરાષ્ટ્ર તથા તેની આજુબાજુના પંથકમાંથી સ્થાનિક માર્કેટ યાર્ડમાં ડુંગળીની બમ્પર આવક થઇ રહી છે. પાછલાં બે-ત્રણ સપ્તાહથી આવકમાં વધારો થયો છે એટલું જ નહીં મહારાષ્ટ્રના નાસિક બાજુથી પણ મોટા પ્રમાણમાં ડુંગળીની આવક આવી રહી છે અને તેને કારણે ડુંગળીના ભાવ સતત તૂટી રહ્યા છે. એક મહિનામાં ડુંગળીના જથ્થાબંધ ભાવમાં ૨૦ કિલોએ રૂ. ૫૦થી ૭૦ સુધીનો ઘટાડો નોંધાયો છે. એટલું જ નહીં છૂટક બજારમાં પણ ડુંગળીના ભાવ સતત તૂટી રહ્યા છે.